2004D0301 — LV — 08.07.2004 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2004. gada 30. marts), ar ko atkāpjas no Lēmumiem 2003/803/EK un 2004/203/EK attiecībā uz sertifikātu un pasu formu nekomerciālai suņu, kaķu un balto sesku pārvadāšanai un ar ko groza Lēmumu 2004/203/EK (izziņots ar dokumenta numuru C(2004) 1068) (Dokuments attiecas uz EEZ) (2004/301/EK) (OV L 098, 2.4.2004, p.55)

Grozīta ar:









▼B

KOMISIJAS LĒMUMS

(2004. gada 30. marts),

ar ko atkāpjas no Lēmumiem 2003/803/EK un 2004/203/EK attiecībā uz sertifikātu un pasu formu nekomerciālai suņu, kaķu un balto sesku pārvadāšanai un ar ko groza Lēmumu 2004/203/EK

(izziņots ar dokumenta numuru C(2004) 1068)

(Dokuments attiecas uz EEZ)

(2004/301/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003, ar kuru nosaka dzīvnieku veselības prasības, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK ( 1 ), un jo īpaši tās 8. panta 4. punktu un 21. pantu, tā kā: (1) Regula (EK) Nr. 998/2003 paredz veterināros nosacījumus attiecībā uz lolojumdzīvnieku — suņu, kaķu un balto sesku — pārvadāšanu. (2) Komisijas Lēmums 2003/803/EK ( 2 ) nosaka pases paraugu nekomerciālai šo sugu dzīvnieku pārvadāšanai starp dalībvalstīm, bet Komisijas Lēmums 2004/203/EK ( 3 ) nosaka sertifikāta paraugu nekomerciālai pārvadāšanai no trešām valstīm. (3) No 2004. gada 3. jūlija minētajiem paraugiem atbilstoši dokumenti ir jāuzrāda par pārbaudēm atbildīgajām iestādēm. (4) Lai atvieglotu pāreju uz Regulas (EK) Nr. 998/2003 noteikto kārtību, sertifikātus, kas pirms minētās regulas piemērošanas izdoti nekomerciālai ievešanai dalībvalstī, jāuzskata par derīgiem līdz to derīguma termiņa beigām, ja tie atbilst minētajā regulā paredzētajiem nosacījumiem. (5) Tomēr attiecībā uz II pielikuma A daļā uzskaitīto dalībvalstu īpašo situāciju ir lietderīgi šajā pārejas periodā paturēt spēkā valstu nosacījumus, kas attiecas uz trakumsērgas sertifikācijas atzīšanu. (6) Ir lietderīgi arī atzīt par derīgu antivielu titrēšanu, kas veikta, pamatojoties uz valstu noteikumiem, kuri bijuši spēkā, pirms pieņemts Komisijas 2001. gada 29. marta Lēmums 2001/296/EK, ar ko pilnvaro laboratorijas pārbaudīt trakumsērgas vakcinācijas efektivitāti dažiem mājas plēsējiem ( 4 ). (7) Turklāt, ņemot vērā dažu trešo valstu lūgumu, pases paraugs, kas nekomerciāliem suņu, kaķu un balto sesku pārvadājumiem Kopienā ar Lēmumu 2003/803/EK noteikts kā alternatīva sertifikātiem, kas ir spēkā pārvadājumiem no trešām valstīm, būtu jāatzīst par derīgu šo sugu dzīvnieku nekomerciāliem pārvadājumiem no trešām valstīm, kas uzskaitītas Regulas (EK) Nr. 998/2003 II pielikuma B daļas 2. iedaļā. (8) Regulu (EK) Nr. 998/2003 piemēros no 2004. gada 3. jūlija, šis lēmums jāpiemēro no tās pašas dienas. (9) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, tā kā: IR PIEŅĒMUSI ŠO LĒMUMU.







1. pants

Atkāpjoties no Lēmumiem 2003/803/EK un 2004/203/EK attiecībā uz trakumsērgas sertifikāciju, dalībvalstis atļauj nekomerciālu suņu, kaķu un balto sesku pārvadāšanu starp dalībvalstīm un no trešām valstīm ar sertifikātu, kura forma atšķiras no paraugiem, kas noteikti ar šiem lēmumiem, ar noteikumu, ka sertifikāts atbilst šādām prasībām:

a) tas ir izdots pirms ►M1 2004. gada 1. oktobris ◄ ;

b) tā derīguma termiņš nav beidzies un

c) tajā ir apliecināta atbilstība nosacījumiem, kas paredzēti ar Regulu (EK) Nr. 998/2003.

Tomēr Apvienotā Karaliste, Īrija un Zviedrija attiecībā uz trakumsērgas sertifikācijas atzīšanu drīkst paturēt spēkā savus nosacījumus, kas tikuši piemēroti pirms 2004. gada 3. jūlija.

2. pants

Uzskata par derīgu antivielu titrēšanu, kas veikta saskaņā ar valsts noteikumiem, kas tikuši piemēroti, pirms stājies spēkā Lēmums 2001/296/EK, ar ko nosaka to laboratoriju sarakstu, kurām atļauts veikt šo testu.

3. pants

Lēmuma 2004/203/EK 1. pantu aizstāj ar šādu:

“1. pants

1. Šajā lēmumā noteikts Regulas (EK) Nr. 998/2003 8. panta 4. punktā paredzētais sertifikāta paraugs lolojumdzīvnieku — suņu, kaķu un balto sesku — nekomerciālai pārvadāšanai no trešām valstīm.

Minētais sertifikāts ir vajadzīgs ievešanai no visām trešām valstīm dalībvalstīs, kas nav Īrija, Zviedrija un Apvienotā Karaliste, un ievešanai Īrijā, Zviedrijā un Apvienotajā Karalistē no trešām valstīm, kas uzskaitītas Regulas (EK) Nr. 998/2003 II pielikuma B daļas 2. iedaļā un C daļā.

2. Atkāpjoties no 1. punkta, dalībvalstis atļauj veikt nekomerciālus suņu, kaķu un balto sesku pārvadājumus ar pasi, kas atbilst paraugam, kurš noteikts ar Lēmumu 2003/803/EK, no Regulas (EK) Nr. 998/2003 II pielikumā B daļas 2. iedaļā uzskaitītajām trešām valstīm, kas ir paziņojušas Komisijai un dalībvalstīm par savu nodomu sertifikāta vietā izmantot pasi.”

4. pants

Šo lēmumu piemēro no 2004. gada 3. jūlija.

5. pants

Šis lēmums ir adresēts dalībvalstīm.